LIMBA ROMÂNĂ EPITETUL CROMATIC ADJECTIVAL Lect univ dr VALERICA SPORIŞ Universitatea „Lucian Blaga”, Sibiu L’épithète est la figure stylistique la plus importante de l’adjectif qualificatif Ce terme signifie « attribution esthétique » ou « poétique » La sémantique adjectivale chromatique est large et variée dans la littérature roumaine Toutes les couleurs possèdent des virtualités expressives infinies Il existe un code esthétique individuel d’une certaine époque littéraire ou d’un certain écrivain Dans la fiction, l’association entre l’objet et la couleur est inédite Le texte poétique est ainsi transfiguré dans un instrument de la picturalité Mulţi fac din soare o pată galbenă, eu năzuiesc să fac dintr-o pată galbenă un soare (Martin Frei) Epitetul reprezintă funcţia stilistică de bază a adjectivului calificativ În accepţia consacrată a termenului, epitet înseamnă atribuire poetică sau estetică, această figură semantică servind la „agrementarea şi dinamizarea discursului”1 Unui obiect îi este atribuită o însuşire deosebită, rod al fanteziei şi al sensibilităţii autorului Atribuirea strict gramaticală nu reprezintă un epitet, ci doar un adjectiv (gr επίθετον < επί = pe, peste, cu + θετω = a aşeza, a pune, a plasa) Există opinia că epitetul reprezintă „orice fel de determinare adjectivală, substantivală sau adverbială care, spre deosebire de determinanţii obişnuiţi, aduce un plus de expresivitate”2 Acest plus de expresivitate distinge, într-adevăr, adjectivul-epitet de adjectivul propriu-zis Amendamentul nostru priveşte însă aşa-numitul epitet substantival Formal, acesta este un substantiv însoţit de prepoziţie, semantic însă, îl interpretăm ca locuţiune sau expresie adjectivală, deoarece îndeplineşte toate condiţiile unei „sintagme legate” adjectivale: pădure de argint, suflet de gheaţă, ochi de lumină etc Stilistic, aceste structuri epitetice au sens metaforic În sistemul figurilor de stil, epitetul reprezintă o primă treaptă pe linia determinării expresive El este un determinativ prin care se evidenţiază o însuşire, o caracteristică deosebită, inedită a obiectului (epitet adjectival) sau a acţiunii (epitet adverbial) Când determină un substantiv, este cunoscut şi sub denumirea de epitet atributiv3 Epitetele cunosc o arie largă de răspândire, de la limbajul cotidian, unde utilizarea este spontană, iscându-se dintr-o pornire firească de a înfrumuseţa exprimarea sau de a obţine un efect imediat, până la limbajul poetic, desăvârşind valoarea acestui trop Stilului tehnico-ştiinţific îi corespund epitetele tehnice, fără valenţe stilistice4 De fapt, acestea sunt epitete fără valori expresive sau estetice, nu fără valori stilistice, întrucât ele caracterizează un anumit stil (obiectiv) În literatură, epitetul dezvoltă cele mai neaşteptate sugestii semantice Una dintre categoriile estetice productive ale epitetului o reprezintă epitetul cromatic Pentru stilul descriptiv - vizual culoarea devine un atribut semnificativ, asemenea formei Experienţa vizuală 1 2 Pierre Fontanier, Figurile limbajului, Bucureşti, Editura Univers, 1977, p 294 Mihaela Popescu, Dicţionar de stilistică, Bucureşti, Editura All, 2002, p 90-91 3 Paul Magheru, Spaţiul stilistic, Reşiţa, Editura Modus, 1998, p 49 4 Mihaela Găitănaru, Adjectivul în limba română, Piteşti, Editura Universităţii, 2002, p 154 241 ANNALES UNIVERSITATIS APULENSIS SERIES PHILOLOGICA constituie un element important în relevarea şi afirmarea simţului estetic Culoarea apropie literatura, ca artă a cuvântului, de pictură, arta recunoscută a culorii Expresivitatea prin cuvânt se aseamănă, astfel, expresivităţii plastice Emoţia estetică fiind textualizată, se poate vorbi de o cromoterapie artistică prin cuvânt De altfel, conceptul de cromatică desemnează arta, meşteşugul de a prepara şi de a folosi culorile Imaginile cromatice sunt rezultatul percepţiei individuale a creatorului Polisemantismul cromatic derivă din viziunea proprie asupra universului material şi spiritual Dacă, în realitate, percepţia cromatică ţine seama de anumiţi factori, aprecierile cromatice având o bază referenţială clară, în ficţiune, orice asociere între obiect şi culoare este posibilă: „Ferigi, o voi ferigi! Lapte verde / din care suge gura de iarnă ” (Nichita Stănescu, Ferigi); „Noi vrem să ne strângem în braţe / (…) / prin acel aer cu picioare verzi” (Nichita Stănescu, Cântec în doi) La Bacovia, alb şi negru devin acelaşi simbol al morţii, instituindu-se, prin echivalenţa de ordin conotativ a celor două „cromeme”, o referenţialitate iluzorie: „Şi frunze albe, frunze negre; / Copacii albi, copacii negri; / Şi pene albe, pene negre, / (…) ” (Decor) Culorile spectrale, numite şi culori – lumină5, sunt: roşu, orange / portocaliu, galben, verde, albastru, indigo, violet (ROGVAIV) Acestea sunt culori definite ştiinţific, prin plasarea în spectrul solar, dar şi concret, prin trimitere la un obiect caracterizat prin culoarea respectivă: „Dar dimineaţă, înjunghiată / Zăcea, într-o de sânge pată, / În singura de sânge pată, / Nevrednica Madelaine ” (Mircea Cărtărescu, Levantul) Dintre cele şapte culori, trei sunt primare sau fundamentale: roşu, galben, albastru, acestea fiind sugerate de George Bacovia în Amurg antic: „De sineală, de aur, de sânge ” Din amestecul culorilor fundamentale, în proporţii egale, rezultă culorile secundare: orange, verde, violet Diferenţiate prin luminozitate, alb, negru şi gri sunt considerate nonculori Dualitatea negru – alb se traduce prin: întuneric – lumină, noapte – zi, absenţă – prezenţă, rău – bine, între acestea situându-se indefinibilul gri Caracteristicile principale ale culorilor sunt: tonalitatea, luminozitatea (luminescenţa), saturaţia (puritatea) Anumitor culori li se adaugă, în funcţie de criteriul saturaţiei, un determinant, de tipul: intens, aprins, viu, pal, slab, puternic, pastelat etc sau, în funcţie de luminozitate, unul ca: închis, deschis, luminos, întunecat, intens, slab, strălucitor etc 6 Sursele de inspiraţie în denumirea culorilor şi nuanţelor cromatice sunt: - mineralele: rubiniu, turcoaz, chihlimbariu etc ; - vegetalele: frez, liliachiu, morcoviu, măsliniu, oliv, ebenin, vişiniu, cafeniu, castaniu, portocaliu, ciclamen etc ; - fiinţele: corbiu, hulub, şoreciu, stacojiu etc ; - materiile lichide: sângeriu, untdelemniu etc ; - metalele: auriu, argintiu, arămiu, plumburiu etc ; - fenomenele naturale: ignicolor, ninsoriu etc ; - alte surse: fumuriu, cărămiziu, ivoar, ciocolatiu, siniliu etc Există nuanţe cărora le sunt atribuite denumiri pe baza unor comparaţii subiective: termenul generalizat trandafiriu este echivalat cu roz, deşi nu toţi trandafirii sunt roz La fel se întâmplă cu nuanţele: măsliniu, liliachiu, ciocolatiu etc Prin procedeul lingvistic al compunerii se reprezintă palete coloristice intermediare: albastruverzui ~ turcoaz (albastrul este dominant), simbolizând, în general, răceală, indiferenţă, rigiditate În exemplul următor, are doar funcţie decorativă: „Aveau clopoţei la gât, (…), cu coamele pieptănate, împletite în cozi, cu panglici galbene, roşii, turcheze ” (Zaharia Stancu, Desculţ) Compusele adjectivale cromatice sunt extrem de variate în limba română Fiecare culoare fundamentală, denumită printr-un arhilexem, îşi făureşte propriul câmp lexico-semantic (roşu → roşu-carmin, roşu-aprins, roşu-cărămiziu, roşu-purpuriu, roşu-fluorescent etc ) Un studiu remarcabil în acest sens l-a realizat Florica Dimitrescu7 5 6 Eugen Bulai, Dicţionar de termeni cromatici, Bucureşti, Editura Viitorul Românesc, 1997, p 86 Ibidem, p 6-7 242 LIMBA ROMÂNĂ Semantica adjectivală de tip cromatic este deosebit de extinsă Se poate vorbi despre un simbolism general(izat) al culorilor, chiar dacă fiecare tip de cultură sau civilizaţie conservă o anumită tradiţie a conotaţiilor culorilor Principalele valori simbolice atribuite culorilor sunt noţiuni abstracte: gelozie, trădare, dragoste, pasiune, puritate, sinceritate etc Simbolistica albului este variată: de la moarte până la iniţiere sau renaştere În Orient, acest determinant acromatic este culoarea doliului În limbajul figurat, poate avea diverse funcţii De exemplu, la Vasile Alecsandri, are funcţie plastică, fiind element esenţial de plăsmuire a peisajului hibernal: „Fulgii zbor, plutesc în aer ca un roi de fluturi albi, / Răspândind fiori de gheaţă pe ai ţării umeri dalbi / (…) / Cu o zale argintie se îmbracă mândra ţară; / (…) / Tot e alb pe câmp, pe dealuri, împregiur, în depărtare, / Ca fantasme albe plopii înşiraţi se pierd în zare / (…) / Se văd satele pierdute sub clăbuci albii de fum ” (Iarna); „Răpind sania uşoară care lasă urme albe / (…) / (…) Ea te stropeşte cu fulgi albi răcoritori ” (Sania) etc În creaţia voiculesciană Crăiasa de zăpadă, iarna încorporează în peisaj fiinţa iubită: „albă, nea, omătul, troian, ninsori, polei dalb, zăpezii, albul tău jar, ţurţuri, zăpada cărnii”: „Nu uit cât eşti de albă când trupul tău coboară / Mlădie nea (…) / Şi sânii cu omătul crescut din subţioară / Şi-al pântecului dulce ameţitor troian / Şi-acele mângâioase ninsori (…) / Poleiul dalb (…) / (…) / Când mă culcam pe-ntinsul zăpezii tale goale / (…) / Azi nu-mi mai vii cu albul tău jar în aşternuturi / Şi limpezimi de ţurţuri în umerii senini / (…) / Zăpada cărnii tale (…)” Toate substantivele conţin trăsătura semică [+Alb], însemnul strălucirii şi al purităţii În opera lui Liviu Rebreanu culoarea are funcţie cognitiv – psihanalitică În Pădurea spânzuraţilor obsesia cromatică pentru alb sugerează resemnare, eliberare: „gâtul alb”, „faţa albă”, „lucirea [din ochi] din ce în ce mai albă…”, „crucile albe”, „stâlp alb”, „lucirea albă a lemnului” etc Realizând un studiu statistic, Victor V Grecu8 identifică în textul rebrenian 71 de apariţii ale acestui lexem, dominând registrul cromatic al romanului Pentru Zaharia Stancu, determinantul adjectival alb este „culoare a trecerii”9, simbol al stingerii, al morţii: „lumânări albe”; „Ochii şi-i ţinea închişi şi obrazul îi era uşor mâhnit, iar buzele… Buzele i se făcuseră albe… albe ca hârtia ” (Ce mult te-am iubit) În ceea ce priveşte cromatica negrului (mai bine spus, acromatica), se întrevede o expresie tenebroasă, deşi la origine negru a fost simbolul fecundităţii10 Exemplele extrase din această sferă acromatică sugerează lipsa luminii, întunericul primordial, neantul, haosul, moartea Negru este simbol al disperării, al pesimismului, al angoasei existenţiale (George Bacovia, Negru), dar este şi culoarea solemnităţii: „Uniforma neagră îi era strânsă bine pe talie, ca un veşmânt militar, (…) ” (George Călinescu, Enigma Otiliei) În Levantul cărtărescian senzualitatea egiptenei este insinuată prin comparaţia care conţine lexemul cromatic negru şi echivalentul metaforic noapte: „Neagră este egipţianca, ca o noapte de iubire” Negru devine în textul următor un epitet „filat”11, generalizat, instituind un cod conotativ „Contraselecţia” visată de Adrian Păunescu, realizată de cei proşti, răi şi leneşi, este sugerată prin: „negură”, „obscuritate”, „funeraliile inteligenţei”, „noapte”; „Viermii de mătase produc / Mătase neagră, / Trandafirii roşii / Produc trandafiri negri, / Laptele vacilor din Sparta / Va fi negru! / Un soare inflamat se urcă / Deasupra turnurilor noastre negre / Şi imbecilii arcaşi îl îndoliază / Sub negre săgeţi / Şi mai la nord, vai, mai la nord, / Ca printr-un trist bandaj de doliu, / A început să ningă negru ” (Descântec de piază-rea) 7 Florica Dimitrescu, Despre culori şi nu numai Din cromatica actuală (I), în Limbă şi literatură, III-IV, Bucureşti, 2002, p 21-33; II, vol I-II, Bucureşti, 2003, p 48-62 8 Victor V Grecu, Epitetul cromatic în romanul „Pădurea spânzuraţilor” de Liviu Rebreanu, în Anuarul Institutului de Cercetări Socio–Umane Sibiu, [Bucureşti], Editura Academiei Române, VII-XI, 2005, p 164 9 Cf Jean Chevalier, Alain Gheerbrant, Dicţionar de simboluri, I, Bucureşti, Editura Artemis, 1994, p 75 10 Ibidem, II, 1995, p 335 11 Ileana Oancea, Poezie şi semioză, Timişoara, Editura Marineasa, 1999, p 130-131 243 ANNALES UNIVERSITATIS APULENSIS SERIES PHILOLOGICA Asocierea diurnului cu nocturnul a creat sintagmele, aparent pleonastice, noapte albă (= noapte luminoasă şi scurtă de primăvară sau de vară, caracteristică pentru unele regiuni polare sau noapte de nesomn) şi zile negre (= zile rele, amare, chinuite), frazeme care şi-au specializat sensul Perechile de culori complementare (roşu – verde, orange – albastru, galben – violet), amestecate în cantităţi egale, dau naştere cenuşiului Gri, cenuşiu, plumburiu sau termenul popular sur12 sunt simboluri ale ancestralului, ale indefinibilului: „vremi apuse, sure” (Mihai Eminescu, Memento mori) Conturul obiectelor este estompat, totul pare învăluit în ceaţă Prin estomparea culorilor, asistăm la învăluirea în taină a realităţii Gri devine simbol al melancoliei, al tristeţii, al apăsării, al spleen-ului (George Bacovia, Plumb; Gri), dar şi al misterului ce aşteaptă să fie dezlegat Roşu, portocaliu / orange, galben sunt culori calde, care dau senzaţia de apropiere în spaţiu, de căldură, „datorită intensităţii ridicate a energiei radiante a lungimilor de undă electromagnetice corespunzătoare”13 Prin contrast, verde, albastru şi violet sunt culori reci Roşu are cea mai mare putere de radiaţie14, fiind cea mai frapantă şi iritantă culoare Simbolizează viaţă, pasiune, ardere, iubire, dar şi pericol, revoltă, ajungându-se până la virtuemul sacrificiu suprem Sentimentul erotic, simbolizat de roşu, este corelat cu frumuseţea trandafirului: „Trandafiri aruncă roşii” (Mihai Eminescu, Crăiasa din poveşti) În Amurgul voiculescian impresionează epitetele şi metaforele cromatice cvasisinonime: „de zmeură, (serii) înroşite, rugii cerului, (pârga) sângerie” Sintagma nominală „zmeura amurgului” se apropie, în finalul poeziei, de sensul concret, propriu al cuvântului-centru Ocurenţele cromatice de roşu sunt în număr de 51 în Pădurea spânzuraţilor, ocupând a doua poziţie, după alb15: „(…) un ţăran cu faţa păroasă şi roşie, (…) ”; „Apostol Bologa se făcu roşu de luare-aminte (…) ”; „(…) o fetişcană de vreo optsprezece ani, cu năframă roşie-aprinsă în cap, (…) ”; „Fata se făcu roşie ca muşcata din fereastră (…) ”; „(…) Apostol avea faţa albă ca hârtia şi ochii mari, roşii, (…) ” etc Galben simbolizează lumină, căldură, fertilitate, dar şi invidie, gelozie sau paloare Galbenul auriu are conotaţii divine, devenind însemn al puterii Dimitrie Bolintineanu a optat pentru trei epitete cromatice sinonime succesive: „Şi cu ochii ei albaştri, şi genele-i blondine, / Şi faţa-i bălăioară, şi păru-i auros” (Făt-Frumos) Eminescu întrebuinţează întreaga gamă de nuanţe de galben în exprimarea sugestivă a câmpului selenar şi în descrierea idealului de frumuseţe feminină Acest tip de cromatică eminesciană alcătuieşte vaste câmpuri sinonimice: - galben: „păru-i lung de aur galbăn”, „soarele priveşte galben”, „frunze galbene”, „oglinda-i galben-clară” etc (Memento mori); - gălbui: „maluri gălbui” (Memento mori); - blond: „păr de aur moale blond”, „regină blondă”, „valuri blonde”, „blonde lune”, „blondele ei plete”, „cârduri blonde” etc (Memento mori); - auriu: „coboară-n văi aurie”, „poamă albă aurie” (Memento mori); - aurit: „auritul snop de grâu”, „aurite arcuri”, „părul aurit”, „auritele lor straie”, „auritele lor care” etc (Memento mori); - sinonimul popular bălai: „luna cea bălaie” (Memento mori); „O, vin’, în părul tău bălai / Sanin cununi de stele (Luceafărul); - neologisme – auros, aureu: „C-acuma din pleiada-ţi auroasă şi senină (…)” (La mormântul lui Aron Pumnul); „Când din stele auroase / Noaptea vine-ncetişor” (Misterele nopţii); „Trece împletindu-şi părul cel de-auree mătasă” (Memento mori); 12 Sur, în G I Tohăneanu, Cuvinte româneşti, Timişoara, Editura Facla, 1986, p 71-74; Expresia artistică eminesciană, [Timişoara], Editura Facla, 1975, p 108 13 Eugen Bulai, op cit , p 84 14 Paul Constantin, Să vorbim despre culori, Bucureşti, Editura Ion Creangă, 1986, p 2 15 Victor V Grecu, art cit , p 164 244 LIMBA ROMÂNĂ - sinonimul metaforic preferat de poet – de aur, expresia bogăţiei, a strălucirii: „portalele-i de aur”, „oglinda lui de aur”, „mere de-aur”, „ochii de-aur”, „stele de-aur”, „ambră de-aur” etc (Memento mori) Se afirmă despre albastru că este cea mai imaterială dintre culori Creaţia blagiană este străbătută de această culoare a nemărginirii sau a irealităţii: „(…) Liniştea se rotunjeşte albastră ” (Biblică); „Drumeaguri ades ocolit-am prin linişti / după mersul albastru al lunii ” (Satul minunilor); „El îşi destramă-n vânt fiinţa toată Rând / pe rând sub crug albastru se resfiră ” (Unde un cântec este); „Cât de aproape una de alta / sub crugul albastru, în Lancrăm, îşi stau / alături (…) ” (Orizont pierdut); „Focuri ard, albastre ruguri ” (Focuri de primăvară) Alăturându-şi procedeul transpoziţiei lexico-gramaticale, albastrul îşi caută locul în spaţiul infinit al creaţiei: „Muri poetul ucis sub soare de-un trandafir, / de-un ghimpe muiat / în simplu albastru, în simplă lumină ” (Poetul) Există conotaţii speciale ale acestei culori prezente în anumite frazeologisme: maţe-albastre ~ maţe-pestriţe (~viclean, rău, prefăcut, primejdios); sânge albastru (~de rang nobil); frică albastră (~metafizică); inimă albastră (~tristă) Mircea Dinescu şi-a intitulat un scurt text poetic Cântec de inimă albastră, un cântec de tristeţe, de rămas-bun în faţa morţii Azurul16 şi derivatele sale simbolizează albastrul cerului, infinitul, depărtarea, dar şi nostalgia În Împărat şi proletar epitetul cromatic adjectival „azure” ataşat „câmpiilor” aparţine, de fapt, „cerului”, desăvârşind hipalaga În simbolistica generală, verde înseamnă linişte, tinereţe, speranţă sau refugiu, fiind, primordial, însemnul vegetalului Este simbol al regenerării materiei vegetale: „S-a dus zăpada albă de pe întinsul ţării, / (…) / În câmpul veşted iată un fir de iarbă verde / (…) / Un fir de iarbă verde, o rază-ncălzitoare” (Vasile Alecsandri, Sfârşitul iernii) Culoare tonică, verdele odihneşte ochiul: „Eu mă duc în faptul zilei, mă aşez pe malul verde / Şi privesc cum apa curge (…) ” (Vasile Alecsandri, Malul Siretului) În opera blagiană verdele nu mai este un simplu atribut cromatic, devine substanţă vie în hipalagele: „ceasul verde-al pădurii” (Septembrie); „fabula verde şi caldă a naturii” (Cântecul focului); „părul verde”, „jalea verde” (Sălcii plângătoare) Uneori, această culoare este insinuată: „Culorile îţi stau în slujbă / carmin şi scrum de clorofilă” (Portret) Între roşu şi albastru îşi găseşte locul violetul, simbol „al cumpătării” sau „al supunerii”17 Culoare subiectivă, acelaşi violet poate exprima o stare sufletească depresivă, halucinantă, fiind una dintre preferinţele lui George Bacovia (Oh, amurguri; Poem în oglindă; Amurg; Amurg violet; Matinală; Note de toamnă etc ) Culoarea nu mai descrie obiectul, ci încorporează o stare de spirit Ea conturează, pictural sau scriptural, o stare sufletească unică, plăsmuind adevărate poeme simbolic – monocrome: „Amurg de toamnă violet… / (…) / - Apostoli în odăjdii violete - / Oraşul tot e violet // Amurg de toamnă violet… / (…) / Mulţimea toată pare violetă, / Oraşul tot e violet // Amurg de toamnă violet… / (…) / Străbunii trec în pâlcuri violete, / Oraşul tot e violet ” (George Bacovia, Amurg violet) Există un cod estetic individual al fiecărei epoci literare, al fiecărui scriitor, în care se înscrie şi funcţionarea epitetului Se pot evidenţia corespondenţe între preferinţele cromatice şi temperamentul creatorului de peisaje literare Vasile Alecsandri este un poet decorativ Peisajele lui sunt convenţionale, stilizate, prinzând contur prin forţa sugestivă a epitetului ornant şi cromatic Universul poetic al Pastelurilor sale este străbătut de euforie vitală şi optimism cosmic, de armonie şi echilibru: „Sus pe culme bradul verde / Sub zăpada albicioasă / Printre negură se pierde / Ca o fantasmă geroasă ” (Bradul); „Toţi, privindu-i de departe, par că-noată-n galben râu” (Vasile Alecsandri, Secerişul); „Jos pe la tulpini, la umbră, fluturii, flori zburătoare, / Se-ndrăgesc în părechere pe sân alb de lăcrimioare” (Lunca din Mirceşti) etc 16 17 Azur, în G I Tohăneanu, Cuvinte româneşti, p 172-177 Eugen Bulai, op cit , p 452-453 245 ANNALES UNIVERSITATIS APULENSIS SERIES PHILOLOGICA Mihai Eminescu este poetul nocturn, selenar, romantic, imaginaţia sa poetică desfăşurându-se pe spaţii întinse, cosmice şi terestre: cer, mare, ape, munţi, spaţii care însufleţesc şi descătuşează gândul, fantezia O explozie de lumină şi culoare caracterizează, de exemplu, poemul Miradoniz: negru, alb, argintiu, auriu, albastru, verde, roşu, trandafiriu Eminescu abuzează de epitete reprezentate de adjective sau derivate cromatice (argintos, auros, arămos, arămiu, gălbii, marmoreu etc ), adăugându-le substitute metaforice (de nea, de ninsoare, de omăt) sau comparaţii (…ca de peteală) Epitetele adjectivale eminesciene: argenteu (fem argentee), argintiu, argintos şi aureu (fem auree), auriu, aurit, auros sunt creaţii lingvistice interne, formate prin sufixare de la împrumuturile livreşti latine, argint şi aur, plăsmuiri de culori omogene, diferite prin sufix: „pânze argintie” (Melancolie); „luna argintie”, „nopţile-argintie”, „curtea argintie”, „negur-argintie”, „neguri argintii”, „nisipuri argintoase”, „argintos gând al pustiei”, „râuri argintoase”, „straturi argintoase”, „mreajă argintoasă”, „sălcii argintoase”, „argintosul râu”, „haine argintoase”, „raze (…) argintoase”, „blonda lună argintoasă”, „argintoasă colonadă”, „palate argintoase” (Memento mori); „Se apropie-argintoasă umbra nalt-a unui înger (…)” (Înger şi demon); „Prin hainele-i argintoase îi transpar membrele uşoare;”; „(…) straturi de stele albastre pe plafonduri argintoase (…) ” (Sărmanul Dionis); „auree mătasă”, „poamă albă aurie”, „părul aurit”, „auritele lor straie”, „pulberea iernei-aurită” (Memento mori); „vremile-aurite” (Împărat şi proletar); „ton auriu”, „magie aurie” (Ondina); „stele aurie”; „Când din stele auroase / Noaptea vine-ncetişor (…)” (Misterele nopţii); „C-acuma din pleiada-ţi auroasă şi senină (…)” (La mormântul lui Aron Pumnul) etc George Coşbuc este considerat „poet canicular”18 (Vara; Faptul zilei; Flăcări potolite; În miezul verii; Noapte de vară etc ) Simbolismul cromatic blagian ne dezvăluie un „spectacol al lumilor metaforice” 19 Culoarea devine simbol, limbaj autonom, revelând misterul (Printre culori) În opera blagiană ne întâmpină o cromatică expresionistă (Portret) Disonanţa cromatică se află în legătură cu dizarmoniile spiritului Se poate vorbi de un univers abstrus al culorilor, o cromatică plăsmuită, încălcând codul: „cai galbeni”, „lapte albastru” (În munţi); „miere neagră” (Cetire din palmă); „sărutul galben” (Tăgăduiri); „verde dor” (Strofe de-a lungul anilor); „O, lumea e albastră haină” (Vara Sfântului Mihai) Se întrezăreşte aici o schimbare de registru, un transfer semantic de tip metaforic al însuşirilor În cadrul descrierii spaţiului thanatic rebrenian, cromatica are funcţie de anticipare, prevestind un sfârşit inevitabil, moartea lui Svoboda, şi declanşând, în acelaşi timp, drama de conştiinţă a personajului central, Apostol Bologa: „Sub cerul cenuşiu de toamnă ca un clopot uriaş de sticlă aburită, spânzurătoarea nouă şi sfidătoare, înfiptă la marginea satului, întindea braţul cu ştreangul spre câmpia neagră, înţepată ici-acolo cu arbori arămii Supravegheaţi de un caporal scund, negricios, şi ajutaţi de un ţăran cu faţa păroasă şi roşie, doi soldaţi bătrâni săpau groapa, scuipându-şi des în palme şi hâcâind a osteneală după fiecare lovitură de târnăcop Din rana pământului groparii zvârleau lut galben, lipicios ” (Pădurea spânzuraţilor) Sub pana cărtăresciană, cuvântul prinde viaţă, devenind o inepuizabilă sursă de expresivitate artistică: „Cobor treptele cernite ale scării îngheţate / Printre cetine şi roze care în aprins amurg / Sfâşie zaimful serii cu ghimpi tari şi coji uscate / Şi întind tăcute rane peste cerul cu vărgate / (…) // În penumbra vişinie ca şi ugerul văratic”; „Ca în crude, ca în roze şi molatice paharuri ” (Levantul) Culoarea devine un mijloc expresiv de caracterizare a personajelor lui Caragiale, ilustrând un anume tip de „dinamică afectivă”20: „(…) pe cât madam Popescu se turbura, se roşea, se-ngălbenea… (…) La un moment dat, d Popescu se face palid (…); (…) şi izbucni într-un hohot de râs, un râs vânăt (…) D Lefter (…) cade, alb ca porţălanul (…) (…) d Lefter se face vânăt ca ficatul (…) ” (Două loturi) Afectul schimbă subit culoarea feţei personajelor 18 19 Paul Magheru, op cit , p 154-155 Doina Constantinescu, Comunicarea ştiinţifică Retorica picturalului în poetica blagiană, Sibiu, 27 mai 2005 20 Dumitru Tiutiuca, În lumea lui Caragiale, în Limba română, nr 10, Chişinău, 2005, p 11-12 246 LIMBA ROMÂNĂ În creaţia poetică macedonskiană accentul se pune pe alegerea epitetului reprezentativ, de cele mai multe ori, individual, nucleu al imaginii artistice Încercând un studiu al cromaticii în ciclul Nopţilor macedonskiene, descoperim că vizualitatea poetului e atitudinea unui suflet rafinat, pasionat de forme şi culori, asociind în Macedonski poetul logosului şi al imaginii Calităţile de poet muzician şi maestru al cuvântului alternează cu aceea de poet descriptiv Imaginile descriptive apelează la gama de culori Opţiunea pentru nuanţă constituie o notă determinantă a simbolismului, însă prin relieful şi strălucirea suprafeţelor cromatice, Macedonski se apropie de parnasianism Poet al coloritului exuberant şi sugestiv, el alternează culorile deschise, pastelate, diafane, liniştitoare cu nuanţele întunecate, halucinante Cel mai frecvent epitet cromatic folosit de Macedonski în acest ciclu este alb, simbol al nălucirii, al fantasmei, al idealului neatins: „alb monolit”, „albe fantasme”, „albele forme”, „albă cămilă”, „cal alb”, „porţile albe”, „albele ziduri”, „alba nălucă”, „alba cetate” (Noaptea de decemvrie) sau simbol al izolării: „albă (…) camera”, „albă (…) câmpie”, „alba odaie” (în aceeaşi poemă) Acest adjectiv conturează portretul tinerei prostituate din Noaptea de februarie, sugerând lipsa de viaţă, paloarea fiinţei destinate pierzaniei: „albii dinţi”, „alba frunte”, „degetele albe” Doar în Noaptea de mai, „poemă a jubilării primăvăratice”21, are efect purificator, înălţător: „alba lună”, „albul nenufar”, „columbe albe”, „flori roz-albe” Purtat pe aripile fanteziei, nutrind senzaţia triumfului seninătăţii, poetul trăieşte aici scurte momente de extaz estetic Nuanţele de albastru se numără, de asemenea, printre preferinţele cromatice ale poetului, fiind simboluri ale nemărginirii: „bolta azurie”, „(…) mai albastru-adâncul”, „limpezimile albastre”, „mările albastre”, „cer albastru”, „cerurile albastre”, „pădurile albastre” sau ale halucinaţiei: „umbră-albăstrie”, „albastră vâlvătaie”, „rază albastră”, „viscolu-albastru”, „albastre năluciri” Culoare liniştitoare, plăcută vederii, verdele apare de puţine ori în Nopţile macedonskiene: „verdele pisc”, „pridvorul verde”, „jgheabul verde”, „verde mal”, asemenea nuanţelor de galben: „galben ca metalul”, „cer galben”, „zare aurită”, „noaptea blondă” Adjectivul cromatic galben este înlocuit de epitetul metaforic de aur: „stelele de aur”, „mantia de aur”, „monedele de aur”, „chei de aur”, „(raze) de aur”, „movile (…) de aur”, „Arhanghel de aur” etc Exprimând aventura existenţială transfigurată, pe parcursul căreia poetul nu-şi găseşte nici liniştea, nici împlinirea, Nopţile evită pe cât este posibil culorile luminoase, substituindu-le prin cele depresive O apariţie neaşteptată o constituie însă rozul, simbol al halucinaţiei: „rozul Bagdad”, „roza idilă”, „cer galben, roz” (Noaptea de decemvrie) Vizualitatea lui Macedonski, poet rafinat al formelor şi al culorilor, nu se opreşte aici Ea continuă cu o gamă de culori violente, întunecate (negru, cenuşiu, roşu), prevestind sfârşitul, moartea spiritului: „negri-armăsari”, „negrele paseri”, „cer roşu”, „roşii movile” (Noaptea de decemvrie) sau exprimând o viziune realistă macabră: „crima cea mai neagră”, „poarta (…) cernită”, „corpul cenuşiu”, „pată cenuşie” (Noaptea de noiembrie) Toate aceste valori expresive ale adjectivului cromatic, desluşite în „Poema Nopţilor”, evidenţiază faptul că limbajul artistic macedonskian rezidă în secretul culorii şi al reliefului, sugerând cu discreţie natura interioară a eului poetic Amestecând spaţiul viziunilor cu muzica, poetul reuşeşte să redea acea atmosferă de vis şi realitate Formele se dizolvă în culori, astfel încât versul macedonskian se remarcă prin subtilitate şi cromatism Limbajul paremiologic nu excelează prin paleta cromatică adjectivală Cel mai des apar, în contexte antonimice, adjectivele alb şi negru: „Dracul nu e aşa de negru cum îl zugrăvesc românii ” „Strânge bani albi pentru zile negre ”; „Dracul alb mănâncă şi pe cel negru ”; „Iapă albă-mi trebuia / Că cea neagră nu trăgea ”; „În pământul negru se face pita albă ” etc În cele mai multe dintre exemple, cei doi determinanţi sunt expresia antinomiei: alb este echivalent cu bun, cinstit, adevărat, iar negru este asociat ideii de rău, nedrept, fals Constituind o însuşire pregnantă a obiectelor, culoarea devine prilej de delectare a privirii Există o sensibilitate particulară la jocul de culori, de lumini şi umbre Preferinţa pentru anumite 21 Şerban Cioculescu, Poeţi români, Bucureşti, Editura Eminescu, 1982, p 125 247 ANNALES UNIVERSITATIS APULENSIS SERIES PHILOLOGICA culori face parte din structura sufletească a fiecărui individ, acţionând asupra psihicului uman În beletristică, paleta coloristică a adjectivului-epitet este deosebit de extinsă, virtualităţile expresive ale lexemelor cromatice adjectivale fiind inepuizabile Sensul plastic este captat în expresivitatea logosului, textul poetic fiind transfigurat, astfel, în instrument al picturalităţii 248 